As **Illas de Andaman e Nicobar** (támil: அந்தமான் நிகோபார் தீவுகள், hindi: अंडमान और निकोबार द्वीप) forman parte dos territorios da Unión da India. Comprenden 572 illas das cales 37 están habitadas, son un grupo de illas na confluencia da baía de Bengala e o Mar de Andaman.

O territorio está a uns 150 km. ao norte de Aceh en Indonesia e separado de Tailandia e Myanmar polo Mar de Andamán. Comprende dous grupos de illas, as Illas Andaman (en parte) e as Illas Nicobar, separadas polos 150 km de ancho da Canle Ten Degree (no  paralelo 10° N), cos andamanos ao norte desta latitude, e os nicobares ao sur (a 179 km). O mar de Andaman atópase ao leste e a baía de Bengala ao oeste.

A capital do territorio é a cidade de Port Blair. A superficie total das illas é de aproximadamente 8 249 km2 (3 185 sq mi). O territorio divídese en tres distritos: Distrito de Nicobar con Car Nicobar como capital, distrito de Andaman do sur con Port Blair como capital e distrito de Andaman do norte e central con Mayabunder como capital.

As illas acollen o Comando de Andaman e Nicobar, o único comando xeográfico de tres servizos das Forzas Armadas Indias.

Nas Illas Andaman vive o pobo sentinelés, un pobo illado. Os sentineleses poden ser as únicas persoas actualmente coñecidas que non alcanzaron máis ala dun  nivel de tecnoloxia do paleolítico, con todo, isto discútese, xa que se atoparon indicios de traballo de metal na súa illa.

Historia e características
--------------------------

O nome de *Andaman* vén de *Handuman* que é a palabra para o hindú *Hánuman* en malaio. *Nicobar* en malaio significa *terra das persoas espidas*.

Estas illas foron descritas polo viaxeiro veneciano Marco Polo a finais do século XIII. Delas di: "Non teñen rei nin señor de ningunha clase e son como bestas salvaxes... Tanto os homes como as mulleres van completamente espidos... non teñen casas... nin lei nin orde... son xente moi cruel e comen con gusto crus aos homes, a todos os que poden coller, con tal que non sexan da súa tribo".[]

As illas foron tomadas polos Maratha no século XVII e o lendario corsario Kanhoji Angre atacou as rutas marítimas coloniais desde unha base nestas illas. O Reino Unido ocupou as illas ata que foron tomadas polos xaponeses durante a Segunda guerra mundial. As illas foron postas posteriormente baixo a autoridade do Arzi Hukumate Azad Hind (goberno provisional para unha India libre) de Netaji (ou Subhash Chandra Bose). Netaji visitou as illas durante a guerra, renomeándoas como "Shaheed" (Mártir) e "Swaraj" (Autogoberno). O xeneral Loganathan, do Exército Nacional Indio foi nomeado gobernador das Illas de Andaman e Nicobar.

Localización
Coa independencia da India en 1947, pasaron a ser un dos 6 territorios do país.

Os británicos usaron as illas como prisión para membros do "Movemento para a Independencia da India". Esta forma de encarceramento foi chamada *Kalapani* e a prisión de Port Blair foi considerada como a "Siberia da India británica".

O 26 de decembro de 2004 as costas das Illas de Andaman e Nicobar foron devastadas por un tsunami de 10 metros como consecuencia do Terremoto do Océano Índico de 2004. Polo menos 7.000 persoas morreron durante o desastre nas illas. Mentres que a maioría das vítimas foron colonos, a maior parte da poboación aborixe sobreviviu grazas a tradicións orais pasadas de xeración en xeración que os advertiron de abandonar as costas e refuxiárense nas montañas cando se producían terremotos.[]

Notas
-----

1. ↑  Definición de andamanés, -esa no *Dicionario de Galego* de Ir Indo e a Xunta de Galicia.
2. ↑  Sawhney, Pravin (30 de xaneiro de 2019). "Unha torre de vixilancia en alta mar".  *The Tribune*. Arquivado dende o orixinal o 16 de abril de 2019. Consultado o 16 de abril de 2019.
3. ↑  "Andaman Nicobar Administration". *and.nic.in*. Arquivado dende o orixinal o 18 de febreiro de 2015. Consultado o 19 de novembro de 2020.
4. ↑  Pandit, T. N. (1990). *The Sentinelese*. Calcuta: Seagull Books. pp. 17-20. ISBN 978-81-7046-081-7.

Véxase tamén
------------

|  |  |
| --- | --- |
|  | A Galipedia ten un portal sobre: ***India*** |

### Outros artigos

* Terremoto do Océano Índico de 2004
* Illas Andaman
* Illas Nicobar

### Ligazóns externas

* Andaman & Nicobar Administration Web site *(en inglés)*
* The Andman Association Arquivado 20 de outubro de 2013 en Wayback Machine. *(en inglés)*
* Indian Reef Region - Andaman and Nicobar Islands *(en inglés)*
* Andaman & Nicobar Islands official tourism website *(en inglés)*

| * v
* c
* e
Subdivisións da India |
| --- |
| Estados | 
* Andhra Pradesh
* Arunachal Pradesh
* Assam
* Bengala Occidental
* Bihar
* Chhattisgarh
* Delhi
* Goa
* Gujarat
* Haryana
* Himachal Pradesh
* Jammu e Caxemira
* Jharkhand
* Karnataka
* Kerala
* Madhya Pradesh
* Maharashtra
* Manipur
* Meghalaya
* Mizoram
* Nagaland
* Orissa
* Punjab
* Rajasthan
* Sikkim
* Tamil Nadu
* Tripura
* Uttar Pradesh
* Uttarakhand

 |  |
| Territorios | 
* Andaman e Nicobar
* Chandigarh
* Dadra e Nagar Haveli
* Delhi
* Daman e Diu
* Lakshadweep
* Puducherry

 |

|  |  |
| --- | --- |
| Control de autoridades | 
* Wd: Q40888
* WorldCat
* VIAF: 137809323
* BNF: 120061574
* BRE: 1822132
* EBID: ID
* GEC: 0003812
* GeoNames: 1278647
* GND: 4379428-2
* MusicBrainz: ID
* NKC: ge128664
* OSM: 2025855
* TGN: 7000204

 |